Søndre Høland kirke

Søndre Høland kirke (Hemnes kirke) er en korskirke fra 1866 som ligger i Hemnes i Aurskog-Høland kommune i Viken fylke. Den er en del av Den norske kirke og hører til Østre Borgesyssel prosti i Borg bispedømme.

Tegningene til kirken ble utarbeidet av Anders Haneborg på grunnlag av Christian H. Grosch' tegninger til Båstad kirke. Byggmestre var Gulbrand Johnsen og Andreas Sand. Byggverket er i tre og har 500 plasser.

Bildet i altertavlen er malt av Christen Brun i kopi etter Adolph Tidemand, og motivet er hans populære oppstandelsesbilde fra Bragernes kirke i Drammen. Klebersteinsdøpefonten er overtatt fra den tidligere kirken. Et orgel av Amund Eriksen fra 1866 ble ombygget av Norsk Orgel- og Harmoniumfabrikk i 1965.

På kirkegården står et gravkapell fra 1924.

Kirken ble omtalt som Hemnes kirke inntil 1931, og Søndre Høland kirke etter den tid.

Referanser

Litteratur 
 Søndre Høland (Hemnes) kirke i Norges kirker

Eksterne lenker 
 
 Søndre Høland menighet
 

Kirker i Aurskog-Høland
Kulturminner i Aurskog-Høland
Kirker i Østre Borgesyssel prosti
Korskirker i Norge
Christian H. Grosch
Norske kirker fra 1866
Gulbrand Johnsen